Guns’N’Roses és Harley-Davidson kollekció, a szabadság és a lázadás jegyében | GSZT szakújság
Főoldal Turisztika Fesztivál Guns’N’Roses és Harley-Davidson kollekció, a szabadság és a lázadás jegyében
Nem nehéz kitalálni, hogy milyen szuper dolog tud kisülni abból, ha két gigamárka összeáll és létrehoz valami újat.
Jelen esetben a világ egyik legismertebb rockzenekara, a Guns N’ Roses és a legendás amerikai motormárka, a Harley-Davidson dugta össze a kobakját.
Na, nem egy új motort dobtak a piacra, hanem a szabadság, a lázadás, a kaland és az életszeretet jegyében megalkották közös ruhakollekciójukat. Mindezt annak örömére, hogy a század leginkább várt és ünnepelt turnéja, a “NotInThisLifetime” újra Amerika útjait gyűri maga alá.
A kollekcióban található egyedi mintákkal díszített, vagány darabok még a kevésbé fanatikus rajongókat is rabul ejtik, a motoros rockereknek pedig egyenesen kötelező viselet. A koponyák, rózsák és fegyverek alapmotívumként jelennek meg rajtuk. de természetesen a motor sziluett is visszaköszön a grafikákon.A prémium minőségű anyagfelhasználás pedig magától értetődő.
A pólók láttán önkéntelenül is az az élmény jut eszünkbe, amikor koncerten vagyunk és meghalljuk a kedvenc dalunk első akkordjait, mire hangosan felüvöltünk örömünkben.
Ezt az életigenlő, lázadó, szabadság-érzést sugározza minden egyes darab.
A kollekció csak limitált ideig kapható, és kizárólag a Harley-Davidson márkakereskedésekben érhető el.
(Szabó Zsuzsanna)
előző cikkEz volt az utolsó vacsora a Titanicon
következő cikkDepeche Mode és Iron Maiden a Telekom VOLT Fesztiválon